b'\n_START_ARTICLE_\nDZBB-AM\n_START_SECTION_\nBilang Dobol B 580/594 (1950\xe2\x80\x931989)\n_START_PARAGRAPH_\nItinatag ang DZBB noong 14 Hunyo 1950 ni Robert "Uncle Bob" Stewart, sa isang maliit na silid tanggapan sa Gusaling Calvo, Escolta, Maynila, gamit ang mga lumang kagamitan at isang lumang transmitter. Kahit na kulang sila sa bagong kagamitan, ang himpilan ay nakapuntos ng mga karangalan dahil sa kanilang pagsasahimpapawid sa mga balita, mga huling kaganapan, mga nangyayari sa Senado at sa Kapulungan ng mga Kinatawan, mga eksklusibo at blow-by-blow na pagtutok sa mga mahahalagang pangyayari sa bansa. Sila rin ang gumawa ng mga programang tumatak sa industriya tulad ng Camay Theater of the Air, Tawag ng Tanghalan, Newscoop, Kuwentong Kutsero at iba pa. Ang iba rito ay nasahimpapawid sa telebisyon._NEWLINE_Dahil sa pagiging matagumpay ng DZBB, napagpasyahan ni Bob Stewart na subukan ang telebisyon noong 23 Oktubre 1961 bilang RBS DZBB-TV Kanal 7 (na ngayo\'y kilala na sa pangalang GMA-7 Maynila). Ang kanal 7 at ang DZBB ay naipagbili sa grupo nina Gilberto Duavit, Sr., Menandro Jimenez and Felipe Gozon noong 1974.\n_START_SECTION_\nBilang DZBB Bisig Bayan 594 (1989\xe2\x80\x931999)\n_START_PARAGRAPH_\nNoong huling bahagi ng dekada \'80 at unang bahagi ng Dekada 90, ang himpilan ay nakilala bilang "Radyo Bisig Bayan". Dahil dito mas naging kilala ang himpilan sa mga tagapagkinig ng radyo sa Kalakhang Maynila.\n_START_SECTION_\nBilang Super Radyo DZBB 594 (1999\xe2\x80\x93present)\n_START_PARAGRAPH_\nNoong Enero 4, 1999, binago nila ang pangalan ng himpilan bilang "Super Radyo" at karamihan ng kanilang mga palatuntunan ay tungkol sa mga balita at kasalukuyang pangyayari sa bansa._NEWLINE_Noong 2017, opisyal na inilunsad ng DZBB ang kaunahunahang nitong Jingle para sa istasyon, maging na rin ang bagong ina-ayos na radio booth, maging na rin ang muling pag-lulunsad ng Dobol B sa News TV, matapos ang 5 taong pagka-wala sa telebisyon.\n_START_SECTION_\nMga palabas\n_START_PARAGRAPH_\nAng karamihan ng mga palatuntunan ng DZBB ay tungkol sa balita, mga kasalukuyang isyu at pagsusuri sa mga ito. Ang kanilang mga programa sa umaga ay tinatampukan ng mga kilalang mamamahayag sa telebisyon. Ang mga sikat na programa nila ay kinabibilangan ng "Saksi sa Dobol B" ni Mike Enriquez at "Dobol A sa Dobol B", nina Arnold Clavio at Ali Sotto. Ang programa ni Mike Enriquez ay nagmula sa Saksi, isang balitaan sa telebisyon ng GMA Network na dati niyang tinatampukan._NEWLINE_Ang himpilang ito ay may balitaan na pinamagatang "Super Balita", at ito ay sumasahimpapawid ng tatlong beses kada araw; umaga (sumasahimpapawid sa lahat ng himpilan ng Super Radyo sa Pilipinas), hapon and gabi. Isinasa-ere din nila ang mga programa ng GMA Network at GMA News TV tulad ng 24 Oras, ang pangunahing balitaan ng GMA Network at "Dobol B sa News TV", kung saan mapapanood ang mga programa ng DZBB sa GMA News TV.'